Liedon kirkko

Liedon kirkko (ruots. Lundo kyrka) on keskiaikainen harmaakivikirkko, joka sijaitsee Liedossa Aurajoen rannalla. Kivikirkko rakennettiin todennäköisesti 1470–1480-luvuilla. Kirkko on omistettu Pyhälle Pietarille. Kirkkoon on lisätty tyyliltään uusgotiikkaa edustava punatiilinen kuori vuonna 1902. Alttaritaulun Jeesus ja langennut nainen on maalannut Eero Järnefelt vuonna 1908. Kirkko otettiin uudelleen käyttöön ensimmäisenä adventtina 2021. Kesällä ja syksyllä 2022 peruskorjaus jatkui vielä ulkotöillä, julkisivuremontilla ja lisäosan rakentamisella. Uudisosa Leipähuone siunattiin käyttöön marraskuun alussa 2022. Kellotapulin rakensi Mikael Blomgren vuonna 1766. Tapulin alaosa muurattiin harmaakivestä ja sen katto paanutettiin kellomaiseksi. Ylhäällä tapulissa soi kolme erikokoista kelloa. Vuosilta 1734, 1765 ja 1795 peräisin olevista kelloista kaksi on käytössä edelleen. Rikkoutunut keskikello korvattiin uudella vuonna 2005. Käytöstä poistettu vanha kello seisoo kirkon pihamaalla asehuoneen sisäänkäynnin vieressä. Kellot sähköistettiin vuonna 1984. Vuonna 2020 kellot kunnostettiin jälleen, ja kellojen soitto nykyaikaistettiin etäohjattavaksi. Liedon kirkon kellotapuli maalattiin uudestaan lokakuussa 2022.lähde? Kirkko on avoinna arkiviikolla ma-to klo 10-18 ja pe-su jumalanpalvelusten, kirkollisten toimitusten ja muiden kirkkotilaisuuksien puitteissa. Kuvia Katso myös Luettelo Suomen keskiaikaisista kivikirkoista Lähteet Aiheesta muualla Kuvia tai muita tiedostoja aiheesta Liedon kirkko Wikimedia Commonsissa Liedon seurakunta: Pyhän Pietarin kirkko Liedon kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.